Engsalvie vokser på kalkholdig, næringsrik jord. Den finnes i grasmark, langs jernbaner og veier, og den er vanlig på skogsteppene i Øst-Europa. I fjellene finnes den opp til 1900 moh. Arten er naturlig utbredt i Sør- og Mellom-Europa nordover til England og Wales og østover til Uralfjellene. Engsalvie er funnet forvillet noen få ganger i Norge, men er litt vanligere i Sør-Sverige.